b'\n_START_ARTICLE_\nRemipedia\n_START_SECTION_\nOpis\n_START_PARAGRAPH_\nPo obliki spominjajo na hipoteti\xc4\x8dnega prednika rakov, s \xc4\x8drvastim, \xc4\x8dlenjenim telesom centimetrskih velikosti in dvovejnatimi okon\xc4\x8dinami na vsakem \xc4\x8dlenu trupa, na prvi pogled zelo podobnem mnogo\xc5\xa1\xc4\x8detincem ali strigam._NEWLINE_Skladno z jamskim na\xc4\x8dinom \xc5\xbeivljenja so blede barve brez pigmenta in imajo reducirane o\xc4\x8di, a bolje razvita druga \xc4\x8dutila. Plavajo obrnjeni na hrbtu z valovitim premikanjem trupnih okon\xc4\x8din. Na glavi imajo tri pare okon\xc4\x8din za grabljenje, s katerimi napadajo tudi jamske rake, ve\xc4\x8dje od sebe, a se lahko prehranjujejo tudi filtratorsko. Poleg grabilnih okon\xc4\x8din sta na glavi \xc5\xa1e dva para tipalnic, kot je zna\xc4\x8dilno za rake. Njihova posebnost so dobro razvite strupne \xc5\xbeleze, ki se odpirajo skozi kanal\xc4\x8dke v lovilnih okon\xc4\x8dinah na glavi in izlo\xc4\x8dajo me\xc5\xa1anico liti\xc4\x8dnih encimov ter drugih snovi. Strup je sicer pogosta evolucijska pridobitev pri \xc4\x8dlenono\xc5\xbecih, vendar so Remipedia edini znani strupeni predstavniki sicer velike skupine rakov. Njihov strup se po sestavi in delovanju bistveno razlikuje od strupov ostalih \xc4\x8dlenono\xc5\xbecev, v katerih prevladujejo nevrotoksini._NEWLINE_O razmno\xc5\xbeevanju ni znanega \xc5\xa1e skoraj ni\xc4\x8d, vemo le, da so hermafroditi.\n_START_SECTION_\nTaksonomija\n_START_PARAGRAPH_\nSklepanje o taksonomskem polo\xc5\xbeaju je zaradi majhnega \xc5\xa1tevila znanih vrst te\xc5\xbeavno in med taksonomi ni enotnega mnenja ne o sorodnosti z drugimi raki, ne o sorodnosti skupin znotraj razreda. Po enostavni \xc4\x8dlenjenosti, navzven obrnjenih okon\xc4\x8dinah in nekaterih drugih zna\xc4\x8dilnostih jih \xc5\xa1tevilni znanstveniki obravnavajo kot najprimitivnej\xc5\xa1e \xc5\xa1e \xc5\xbeive\xc4\x8de rake, po drugi strani pa je morfolo\xc5\xa1ka analiza osrednjega \xc5\xbeiv\xc4\x8devja ene od vrst razkrila zelo kompleksne mo\xc5\xbegane, najbolj podobne tistim od vi\xc5\xa1jih rakov._NEWLINE_Po drugih filogenetskih analizah so celo bli\xc5\xbenje sorodni \xc5\xa1esterono\xc5\xbenim \xc4\x8dlenono\xc5\xbecem; \xc4\x8de to dr\xc5\xbei, potem so raki parafiletska in v sodobni taksonomiji neveljavna skupina.'